**Nagyatád-Rinyamente Turisztikai**

**Desztináció-menedzsment Egyesület**

7500 Nagyatád, Széchenyi tér 7.

**Beszámoló**

**Tanulmányút Orfű
2015. június 11.**

Második tanulmányi utunk célállomásaként az orfűi tdm szervezetet választottuk.
Dr. Gonda Tibor, az egyesület elnöke, valamint Bencze Szabina, az egyesület dolgozója mutatta be térségüket. A Muskátli Vendéglő, Kemencés udvar és Tájházban fogadtak bennünket, ahol hagyományos kemencés finomságokkal és egy kis frissítővel kínálták a csapatot miközben bemutatták az Orfűi Turisztikai Egyesület TDM Szervezetét, és a település folyamatban lévő turisztikai fejlesztéseit. Füzyné Kajdi Zita polgármester asszony is csatlakozott hozzánk, aki szintén megosztotta velünk a helyi turizmus tapasztalatait, a civil szervezetek feladatvállalását a helyi turizmusfejlesztésben. (Egyedülálló módon 15 civil szervezet segíti fejleszteni a település életét.)
Ellátogattunk a készülő ökoturisztikai látogatóközponthoz, a Mecsek Házához és a Malom Skanzenbe is.
Pihenés képen és szakmai megbeszélések közepette ebédünket a Kis-Tó étteremben fogyasztottuk el.
Ezt követően csapatépítő sárkányhajózáson vettünk részt, majd ellátogattunk az Abaligeti Cseppkőbarlangba. .
A nap zárásaként a Mecseki Kulináriumba (Panoráma kemping területén található hangulatos pince) látogattunk el, ahol helyi terméket kóstolhattunk (sajtok, sonkák, stb.), valamint szomjoltóként a Pécsi Borvidék legjobb borainak szakértő bemutatása mellett bort is kóstoltunk a Pécs-Mecseki Borút Egyesület elnöke által. Azoknak, akik nem kedvelik a bort, helyi bodzaszörpöt és bio italokat szolgáltak fel.
A tanulmányútról sok itthon is hasznosítható információval, praktikával, szemlélettel tértünk haza. A sárkányhajózás felejthetetlen élményt nyújtott minden résztvevő számára. Azóta is az orfűi kirándulást emlegetjük.